Okresná prokuratúra Zvolen 
Trhová 1, 960 19 Zvolen 1 	

Sp. zn. : 2 Pv 74/12/6611	Zvolen, 9.5.2012
EEČ : 2-51-68-2012

U Z N E S E N I E

Trestná vec:	obvinený XXXXX  
Prečin:	výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Zvolen
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	XXXXX: XXXXX
	povolanie: XXXXX
a
poškodeným:
1.	XXXXX
	dátum narodenia: XXXXX
	XXXXX: XXXXX
Obsahom zmieru je:
a.	Peňažná suma určená na všeobecne prospešné účely: 90,00 € 
b.	Konkrétny adresát peňažnej sumy určenej na všeobecne prospešné účely: Občianske združenie, XXXXX XXXXX  
c.	Suma odovzdaná štátu na peňažnú pomoc obetiam trestnej činnosti: 90,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	XXXXX: XXXXX
	povolanie: XXXXX
realizované policajtom Obv.odd. PZ XXXXX pod spisovou značkou ORP-30/DT-ZV-2012.
dňa 19.12.2011 v čase o 07.45 h pred budovou II. Základnej školy, nachádzajúcej sa na Ul. Obrancov mieru v meste Detva, okres Detva fyzicky napadol XXXXX, nar. XXXXX XXXXX, trvale bytom XXXXX, XXXXX tak, že ho udrel päsťou pravej ruky do oblasti tváre, v dôsledku čoho XXXXX spadol na zem, kde ho niekoľkokrát kopol nohou, čím mu spôsobil ľahký úraz v oblasti ľavej lícnej kosti s dobou liečenia 3 dni. 
Odôvodnenie: 

	Uznesením povereného príslušníka  PZ Detva zo dňa  02.02.2012 sp. zn. ORP-30/DT-ZV-2012 bolo podľa § 199 ods. 1 Tr. poriadku začaté trestné stíhanie a súčasne  podľa § 206 ods. 1 Tr. poriadku vznesené obvinenie XXXXX, nar. XXXXX XXXXX, trvale bytom XXXXX XXXXX  pre prečin výtržníctva podľa § 364 ods. 1 písm. a/  Tr. zákon na tom skutkovom základe, dňa 19.12.2011 v čase o 07.45 h pred budovou II. Základnej školy, nachádzajúcej sa na Ul. Obrancov mieru v meste Detva, okres Detva fyzicky napadol XXXXX, nar. XXXXX XXXXX trvale bytom XXXXX, XXXXX tak, že ho udrel päsťou pravej ruky do oblasti tváre, v dôsledku čoho XXXXX spadol na zem, kde ho niekoľkokrát kopol nohou, čím mu spôsobil ľahký úraz v oblasti ľavej lícnej kosti s dobou liečenia 3 dni. 
	
Preskúmaním spisového materiálu bolo zistené, že sú splnené podmienky na rozhodnutie o schválení zmieru podľa § 220 ods. 1 Tr. poriadku a na postup podľa § 215 ods. 1 písm. g/ Tr. poriadku. 
	
Obvinený a poškodený dňa 30.04.2012 uzatvorili pred probačnou a mediačnou úradníčkou Okresného súdu vo Zvolene zmier, v rámci ktorého obvinený vyjadril ľútosť nad spáchaným skutkom a poškodenému sa ospravedlnil. Poškodený XXXXX nežiadal od obvineného náhradu škody. Zároveň obvinený XXXXX vyhlásil, že spáchal skutok, pre ktorý je trestne stíhaný a toto vyhlásenie urobil slobodne, vážne, zrozumiteľne a určito. 

Na depozitný účet Krajskej prokuratúry v Banskej Bystrici obvinený dňa 30.04.2012 vložil peňažnú sumu 180 €, z ktorej sumy je 50 % určených na všeobecne prospešné účely Občianskemu združeniu, XXXXX XXXXX  a 50% na peňažnú pomoc poškodeným podľa osobitného zákona, pričom táto suma nie je zrejme neprimeraná závažnosti spáchaného prečinu a teda je dostačujúca.

	Obvinený a poškodený zhodne prehlásili, že zmier uzatvorili slobodne a vážne, tento obsahuje ich skutočnú vôľu, o prejave a obsahu ktorej v budúcnosti nemôžu vzniknúť žiadne pochybnosti a s jeho schválením súhlasia bez výhrad.

	Pravdivosti vyhlásenia obvineného XXXXX o spáchaní skutku nasvedčujú aj ostatné dôkazy zabezpečené v prípravnom konaní a to najmä výpoveď svedkyne XXXXX, ktorá popísala priebeh skutku a lekárska správa ako listinný dôkaz.

Zo správ k osobe obvineného bolo zistené, že sa jedná o živnostníka, ktorý nebol doposiaľ priestupkovo riešený, ani súdne trestaný.

Podľa § 220 ods. 1 Tr. poriadku, v konaní o prečine (trestnom čine),  na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Podľa § 215 ods. 1 písm. g/ Tr. poriadku, prokurátor zastaví trestné stíhanie, ak sa schváli zmier medzi obvineným a poškodeným.

Podľa § 364 ods. 1 písm. a/ Tr. zákona, kto sa dopustí fyzicky na mieste verejnosti prístupnom hrubej neslušnosti tým, že napadne iného, potrestá sa odňatím solobody až na tri roky. 

	S poukazom na vyššie uvedené skutočnosti, nakoľko obvinený aj poškodený uzavreli dňa 30.04.2012 pred probačnou a mediačnou úradníčkou Okresného súdu XXXXX zmier, kde obvinený vyhlásil, že spáchal skutok, za ktorý je trestne stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, pričom jeho konaním nebola spôsobená škoda, ktorú by bolo potrebné nahradiť, svoj skutok oľutoval, poškodenému sa ospravedlnil a zložil na účet prokuratúry peňažnú sumu určenú konkrétnemu adresátovi na všeobecne prospešné účely, ktorá nie je zrejme neprimeraná závažnosti spáchaného trestného činu, sú splnené podmienky na schválenie zmieru. 

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, keďže sa jedná o živnostníka, ktorý nebol doposiaľ priestupkovo riešený ani súdne trestaný ako aj vzhľadom na jeho osobné a majetkové pomery považujem takýto spôsob rozhodnutia za dostačujúci.

	Z uvedených dôvodov som rozhodla tak, ako je to uvedené vo výrokovej časti tohto rozhodnutia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Šimiaková
prokurátorka